Nier: Automata

Nier: Automata (, tyyliteltynä NieR) on toimintapainotteinen kolmannen persoonan avoimen pelimaailman toimintaroolipeli. Pelin on kehittänyt Platinum Games ja julkaissut Square Enix. Se julkaistiin ensimmäisenä PlayStation 4:lle Japanissa 23. helmikuuta 2017, Pohjois-Amerikassa 7. maaliskuuta 2017 ja Euroopassa 10.maaliskuuta 2017 ja Windowsille 17. maaliskuuta 2017 sekä Xbox One:lle 26.kesäkuuta 2018. Nier: Automata on jatkoa 2010 vuonna julkaistulle Nier-pelille, Drakengard -pelisarjan spin-offille.

Peli on saatavilla Windows-alustalle Steam-palvelusta.

Pelaaminen
Nier: Automata on toimintaroolipeli, jossa pelaaja ohjaa YoRHan erikoisjoukkojen androideja avoimessa pelimaailmassa, jota pelaaja voi tutkia vapaasti selvittääkseen, mistä ihmiskunnan tuho sai alkunsa. Pelissä joissain ympäristöissä pelin kamera muuttuu perinteisestä kolmannen persoonan näkökulmasta sivuttaiseen näkökulmaan. Pelaaja voi päätarinan lisäksi tehdä myös useita sivutehtäviä, joita löytyy ympäri pelimaailmaa. Pelissä on myös erilaisia kauppoja, josta pelaaja voi ostaa varusteita.

Tarina
Peli sijoittuu vuoteen 11945 eli lähes kymmenen vuosituhatta kauemmaksi tulevaisuuteen kuin alkuperäinen Nier-peli, joka sijoittui vuoden 2050 tienoille. Automatassa pelaaja ohjaa 2B:tä, joka on YorHan valmistama androidi. 2B kuuluu erikoisjoukkoihin, joitten tehtävä on suojella ihmiskuntaa mekaanisten olentojen hyökkäystä vastaan; maata uhkaavat koneet ja robotit. Androidien on estettävä mekaanisten olentojen aikeet tuhoamalla ne. Päätarina voi loppua viidellä eri tavalla, riippuen kuinka useasti pelaaja on pelannut päätarinan läpi, ja kuinka pelaaja pelaa peliä.

Pelin tarinan sanotaan tutkivan eksitentialistista kriisiä androidien ja koneiden välillä.

Ladattava sisältö
Pelille on julkaistu ladattavana sisältönä 3C3C1D119440927 -niminen osa 17. huhtikuuta 2017.

Vastaanotto
GameSpot antoi pelille arvosanan 9/10 arvostelussaan.

IGN Nordic antoi pelille arvosanan 8.9/10 arvostelussaan.

Peli on myynyt yhteensä yli 1,5 miljoonaa kappaletta eri alustoilla.

Palkinnot
 The Game Awards
 Best Score / Music

SXSW Gaming Awards

Ääninäyttelijät

Alkuperäiset

Englanninkieliset

Lähteet

Aiheesta muualla  
 
 

Toimintaroolipelit
Windows-pelit
PlayStation 4 -pelit
Vuoden 2017 videopelit
Platinum Games
PlayStation 4 Pro -tehostetut pelit
Japanissa kehitetyt videopelit